ДОГОВОР ЗА ДОСТАВКА

рег. № на ГИ-БАН

……….…/ …………..…….

Днес, ................2020 г., в гр. София, между:

1. ГЕОЛОГИЧЕСКИ ИНСТИТУТ "СТРАШИМИР ДИМИТРОВ" ПРИ БЪЛГАРСКА АКАДЕМИЯ НА НАУКИТЕ (ГИ-БАН), БУЛСТАТ 000665352, седалище и адрес на управление: гр. София, п. код 1113, ул. „Aкад. Г. Бончев“, бл. 24, телефони: +3592/ 8723563; +3592/9792288, факс: +3592/8724638, електронна поща: geolinst@geology.bas.bg, представляван от проф. д-р РАДОСЛАВ АЛЕКСАНДРОВ НАКОВ – директор, наричан по-долу ВЪЗЛОЖИТЕЛ, от една страна и

2. ………………………., с ЕИК ………………………., със седалище и адрес на управление: …………………, ИН по ДДС: ………………., факс: …., електронна поща: ………………………., представлявано от ………………………… (имена и длъжност), наричано по-долу ИЗПЪЛНИТЕЛ, от друга страна,

ВЪЗЛОЖИТЕЛЯТ и ИЗПЪЛНИТЕЛЯТ, наричани заедно „Страните“, а всеки от тях поотделно „Страна“,

на основание чл. 194, ал. 1 от Закона за обществените поръчки и Заповед № …., на ВЪЗЛОЖИТЕЛЯ за определяне на изпълнител на обществена поръчка с предмет: „Доставка на микроскопско оборудване“ по обособена позиция № 2 „Доставка на Стерео микроскоп, се сключи този договор („Договора/Договорът“) за следното:

**І. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да достави и прехвърли собствеността на ВЪЗЛОЖИТЕЛЯ на микроскопско оборудване – **Стерео микроскоп**, с технически и функционални параметри и характеристики, детайлно описани в Оферта на Изпълнителя, съставляваща неразделна част от договора (Приложение № 1), срещу задължението на ВЪЗЛОЖИТЕЛЯ да го приеме и да заплати договорената цена съгласно условията, посочени по-долу.

(2) ИЗПЪЛНИТЕЛЯТ ще достави ново и неупотребявано оборудване.

**ІІ. ЦЕНА И НАЧИН НА ПЛАЩАНЕ**

Чл. 2. (1) Общата цена на оборудването, предмет на този договор, е …… (словом: ……..) лева, без включен ДДС или ….. (словом: ……) лева с включен ДДС, съгласно Приложение № 1 – Оферта на Изпълнителя.

(2) Договорената цена е окончателна, не подлежи на увеличение и включва всички разходи, свързани с качественото изпълнение на доставката в описания в Приложение № 1 към договора вид и обхват.

(3) Плащането ще се извърши в български лева, по банков път, по посочената по-долу банкова сметка на ИЗПЪЛНИТЕЛЯ, в срок до 30 (тридесет) дни след приемане на изпълнението без забележки от страна на ВЪЗЛОЖИТЕЛЯ и издаване на фактура от изпълнителя за извършената доставка.

Банкова сметка на ИЗПЪЛНИТЕЛЯ:

IBAN

BIC

Банка

**III. СРОКОВЕ И МЯСТО НА ДОСТАВКАТА**

Чл. 3. (1) Настоящият договор влиза в сила от датата на подписването му от двете страни и срокът му на действие изтича с изтичане на гаранционния срок на доставеното оборудване.

(2) ИЗПЪЛНИТЕЛЯТ се задължава да достави и предаде оборудването в срок до 45 (четиридесет и пет) дни, считано от датата на сключване на договора.

(3) ИЗПЪЛНИТЕЛЯТ се задължава да достави оборудването на адрес: България, 1113, гр. София, ул. Акад. Георги Бончев, бл. 24, кабинет 512 (секция по Геохимия петрология).

**IV. ДОСТАВЯНЕ И ПРЕДАВАНЕ НА ОБОРУДВАНЕТО. ПРЕМИНАВАНЕ НА СОБСТВЕНОСТТА И РИСКА**

Чл. 4. (1) ИЗПЪЛНИТЕЛЯТ се задължава на свой риск и за своя сметка да достави и предаде оборудването на ВЪЗЛОЖИТЕЛЯ.

(2) ВЪЗЛОЖИТЕЛЯТ е длъжен да осигури свои представители за получаването на оборудването и при приемането да извърши преглед за видими липси или недостатъци.

(3) Извършената доставка и нейното приемане се удостоверяват с подписан от двете страни приемо-предавателен протокол.

(4) В случай, че при приемането ВЪЗЛОЖИТЕЛЯТ констатира липси или недостатъци на оборудването, това се отбелязва в констативен протокол, като на ИЗПЪЛНИТЕЛЯ се дава подходящ срок за отстраняването им изцяло за негова сметка.

Чл. 5. Рискът от погиването или повреждането на оборудването преминава върху ВЪЗЛОЖИТЕЛЯ от момента на приемане на оборудването без възражения.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6. (1) Изпълнителят е длъжен:

1. Да достави и предаде оборудването при уговорените в този договор условия и срокове; 2. Да достави годно и функционално оборудване, отговарящо на техническите стандарти и изисквания, и окомплектовано с инструкция за експлоатация и всички други документи и аксесоари, изискващи се съгласно Техническото задание на ВЪЗЛОЖИТЕЛЯ и Офертата на ИЗПЪЛНИТЕЛЯ;

3. Да издаде фактура/и във връзка с извършената продажба;

4. Да осигури гаранционна поддръжка на доставеното оборудване, съгласно сроковете и условията, упоменати в Приложение № 1 – Оферта на Изпълнителя. Гаранционният срок започва да тече от датата на подписване на приемо-предавателен протокол за приемане на съответното оборудване, без възражения от страна на ВЪЗЛОЖИТЕЛЯ. ИЗПЪЛНИТЕЛЯТ се задължава да отстранява за своя сметка и в договорените срокове всички несъответствия, повреди, дефекти и/или отклонения на доставеното микроскопско оборудване, проявени и/или открити в рамките на гаранционния срок. ИЗПЪЛНИТЕЛЯТ се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

5. Да изпълни задълженията си по настоящия договор с грижата на добър търговец, при спазване на изискванията за ефективност, прозрачност и старание, в съответствие на най-добрите практики в съответната област.

Чл. 7. При точно и навременно изпълнение на задълженията си по настоящия договор, ИЗПЪЛНИТЕЛЯТ има право да получи цената по договора, съгласно определения начин на плащане.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 8. (1) ВЪЗЛОЖИТЕЛЯТ е длъжен:

1. Да приеме оборудването, ако същото отговаря по вид, качество и окомплектовка на Техническото задание на ВЪЗЛОЖИТЕЛЯ и Офертата на ИЗПЪЛНИТЕЛЯ;

2. При пълно и точно изпълнение от страна на ИЗПЪЛНИТЕЛЯ - да плати уговорената цена.

Чл. 9. ВЪЗЛОЖИТЕЛЯТ има право:

1. на рекламация по отношение на доставеното оборудване;

2. да изисква от ИЗПЪЛНИТЕЛЯ замяната на несъответстваща с Техническото задание и Офертата на ИЗПЪЛНИТЕЛЯ и/или дефектно оборудване и/или негови компоненти, както и отстраняване на недостатъците, по реда и в сроковете, определени настоящия договор.

3. да откаже приемането на доставката, както и заплащането изцяло или частично на цената по договора, когато ИЗПЪЛНИТЕЛЯТ не спазва изискванията на договора и Приложение № 1 и докато ИЗПЪЛНИТЕЛЯТ не изпълни изцяло своите задължения, съгласно условията на договора.

**VII. ПРЕКРАТЯВАНЕ НА ДОГОВОРА**

Чл. 10. (1) Настоящият договор се прекратява:

1. с изпълнението му;

2. по взаимно съгласие на страните, с писмено споразумение, в което се уреждат последиците от прекратяването;

3. при виновно неизпълнение, както и при забавено, некачествено и/или лошо изпълнение от една от страните, в който случай изправната страна може да прекрати договора с писмено предизвестие до неизправната, в което на последната се дава подходящ срок за изпълнение или отстраняване на пропуските, след изтичането на който договорът ще се счита за прекратен.

(2) При пълно неизпълнение на договора от страна на Изпълнителя, Възложителят има право да развали договора, като получи обратно всички суми, изплатени на Изпълнителя до момента на развалянето.

**VIII. НЕИЗПЪЛНЕНИЕ**

Чл. 11 (1) Ако ИЗПЪЛНИТЕЛЯТ не спази срока по чл. 3, ал. 2 от договора, той дължи неустойка в размер на 0,5% от цената за всеки ден забава, но не повече от 10% от цената.

(2) За забава в плащането на дължимото по този договор възнаграждение, ВЪЗЛОЖИТЕЛЯТ дължи на ИЗПЪЛНИТЕЛЯ законната лихва за забава.

**IX. НЕПРЕОДОЛИМА СИЛА**

Чл. 12. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**X. ДОПЪЛНИТЕЛНИ РАЗПОРЕДБИ**

Чл. 13. (1) ИЗПЪЛНИТЕЛЯТ няма право да прехвърля своите права или задължения по настоящия договор на трети лица.

(2) Всички съобщения и уведомления, свързани с изпълнението на този договор, следва да съдържат наименованието и номера на договора, да бъдат в писмена форма за действителност.

(3) Официална кореспонденция между Страните се разменя на посочените в настоящия договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член се считат за валидно изпратени и получени от другата Страна.

(4) Настоящият договор може да бъде изменян и допълван само по взаимно съгласие между страните и в случаите, допустими от закона. Всякакви изменения към настоящия договор са валидни само ако са направени в писмена форма и са подписани от двете страни.

(5) За неуредените в този договор въпроси се прилага действащото в страната законодателство.

(6) Страните се споразумяват всички възникнали помежду им спорове във връзка с тълкуването и изпълнението на настоящия договор да бъдат решавани чрез преговори и взаимни отстъпки, при зачитане правата и интересите на двете страни, а когато това се окаже невъзможно – чрез компетентния български съд.

Неразделна част от настоящия договор съставлява Приложение № 1 - Оферта на ИЗПЪЛНИТЕЛЯ.

Настоящият договор се състави и подписа в два еднакви екземпляра - по един за всяка от страните.

ВЪЗЛОЖИТЕЛ: ИЗПЪЛНИТЕЛ:

……………………. ……………………..